26 set 2024

Reunió grup Justícia Econòmica Global a LaFede

Hi participen:

Anna – LaCoordi; Guillem - FETS; Nicola – ODG; Dani- LaFede; Dani Novact; Anna DESOS Opció Solidària; Eduard – Oxfam Intermón; Carla – LaCoordi; Roberta - Setem; Monica Fundació Privada Guné; Sonia Assemblea de Cooperació per la Pau; Ester - Fundació Pau i Solidartiat - CCOO Cat; David – Oikocredit; Xavi Palos -XES; Joana – Coperacció; Nina - FETS.

Ordre del dia

* Recull de bones pràctiques
* Jornada desembre/gener
* Compartir campanyes i activitats que puguin ser d'interès de les entitats del grup a la tardor

**Acta**

Recull de bones pràctiques

Es parla del recull de bones pràctiques que s’està impulsant en el marc d’aquest grup. Es busca fer un recull d'iniciatives que hagin contribuït a la visibilitat, la difusió o la promoció de les economies transformadores i la justícia global econòmica amb vincles entre Catalunya i el Sud Global, però hi ha dubtes sobre el contingut i els objectius, per tant, es debat al voltant d'aquesta qüestió.

S'acorda que, en una primera fase, l’objectiu d’aquest document és la identificació i recull de bones pràctiques per al coneixement de les mateixes entitats del grup, per contribuir al doble objectiu del grup: internacionalització de l’ESS catalana i d’apropament de les pràctiques de l’ESS a les entitats de justícia global catalanes.

En una segona fase (2025/26), es vol anar un pas més enllà. Per exemple, en les reunions del grup es podria reservar un espai per poder-les presentar de forma periòdica, i així aprendre les unes de les altres; també es voldria donar-les a conèixer entre la ciutadania general mitjançant una campanya de comunicació, una exposició o un altre recurs a concretar més endavant.

Es debat sobre quines iniciatives es consideren bones pràctiques, per exemple, les campanyes de denúncia s'han d'incloure? S'acorda que sí, que hi té cabuda qualsevol projecte que tingui un vincle local-global i posi el focus en l'economia, incloent pràctiques locals o exemples internacionals que tinguin un vincle entre Catalunya i el Sud Global (aprenentatges compartits, relacions directes, impactes globals, etc.).

També s'acorda que s'inclouen les bones pràctiques internes, com ara les entitats que fan el balanç social de la XES, així com guies, manuals i protocols (ex. manual d’abastiment/contractació).

Es parla d’alguns exemples concrets interessants:

* (XES) Biciclot i les bicis solidàries per al Sàhara, o Azimut, que treballen les energies renovables al Sud.
* (Coopereacció) Col·laboració i intercanvi d’aprenentatges entre treballadores de la llar a El Salvador, Colombia i Catalunya.

Es comenta que no cal que les pràctiques estiguin autodefinides com ESS, ja que és un concepte que s’utilitza Catalunya però potser no en altres països, que potser parlen de cooperativisme, econòmica comunitària, *buen vivir*, etc. No es tracta de crear un document de bones pràctiques catalanes que es puguin exportar a altres països tal qual, sinó un document de pràctiques locals o globals del que puguem aprendre les entitats d’aquí.

Es comenta la necessitat d’articular el relat del recull, i es proposen 4 categories:

1. Gestió interna entitats (a Catalunya o al sud global)
2. Col·laboració amb projectes d’economia productiva -amb relació aquí.
3. Col·laboració/treball conjunt amb projectes d’economia real del sud.
4. Campanyes de sensibilització/denuncia/enxarxament/compartir coneixements en el marc de la justícia econòmica.

També es proposa revisar la definició de l’arbre de l’ESS que inclou producció/ consum/ finançament/ residus /reproducció. S’acorda primer mirar el contingut de les fitxes omplertes i després acabar de determinar el relat, tenint en compte que les bones pràctiques haurien de incloure un vincle local-global i estar relacionades amb economia real/reproductiva.

Tenim una carpeta compartida on podeu trobar les pràctiques que es van enviant:

<https://nextcloud.pangea.org/s/waEJQQWw6aYTWi5>

S’acorda ampliar el termini fins al 16 d’octubre.

Jornada desembre/gener

Un cop estigui enllestit el recull de bones pràctiques, es vol organitzar una jornada amb les entitats participants per presentar-lo.

ODG comenta que al juliol 2025 hi ha unes jornades de Nacions Unides a Sevilla amb la participació d’activistes de justícia global de tot el món. Tot i que les inscripcions ja estan tancades, el 28-29 de gener hi haurà una reunió preparatòria a Barcelona on també participaran activistes (que treballen la incidència política a nivell de nacions unides) de tot el món. Es proposa que es podrien aprofitar aquestes jornades per fer una reunió del grup amb alguns dels activistes i presentar allà també la guia.

<https://eurodad-org.zoom.us/meeting/register/tJwtduqopjIjGtekRdBS78ERF-9iFquQAFPl>

Compartir campanyes i activitats

* FETS: Els han contactat activistes de Myanmar per denunciar la situació en relació a una campanya contra Airbus i la repressió militar. Es comenta que es podrien posar en contacte amb CGT i CCOO.
* CCOO: el 10/10 estan organitzant una jornada sobre [el sindicalisme global, una resposta organitzada al capital](https://www.ccoo.cat/noticies/enportada/el-sindicalisme-global-una-resposta-organitzada-al-capital/)
* Cooperacció: Aquest trimestre presentaran un informe sobre internalització de deutes a les llars entre colombià i Catalunya, parlar mirades economies i mirada feminista. També presentaran un documental i un *fanzine* en [defensa de la vida](https://www.cooperaccio.org/ca/en-defensa-de-la-vida-sabers-aprenentatges/). Al novembre tenen dues gires de defensores sobre temàtica LGTBI i DDHH. També participaran al [fòrum de AWID (a Bangkok](https://forum.awid.org/en/)), Associació de dones per el desenvolupament, trobada d’economies Feminista del Sud Global.
* XES: 19/20 d’octubre hi ha [la Fira de l’Economia Social de Catalunya](https://fesc.xes.cat/) a l’estació del nord. 11-13 d’octubre hi ha [la trobada Europea de l’economia dels treballadors.](http://www.iceautogestion.org/index.php/es/noticias-pagina/programa-del-encuentro-europeo-de-la-economia-de-los-trabajadores)
* 2/10 centra DELAS presenta l’ [informe de banca i genocidi – Palestina.](https://centredelas.org/publicacions/bancaarmadaigenocidi/) Banca Armada està pensant en accions amb aquestes dades.

Es recorda que es pot compartir informació d’activitats o projectes utilitzant el llistat de correus: [grupjeg@grups.pangea.org](mailto:grupjeg@grups.pangea.org)